**Devin Lamar Harris**, nado o 27 de febreiro de 1983 en Milwaukee, Wisconsin, é un xogador profesional estadounidense de baloncesto. Cos seus 1,91 m de estatura pode xogar tanto de base como de escolta.

Traxectoria universitaria
-------------------------

Xogou durante tres anos na Universidade de Wisconsin. Na súa primeira tempada fíxose rapidamente co posto de titular, levando ao seu equipo a conseguir o campionato da Big Ten Conference, compartido con Illinois, Indiana e Michigan State, despois de que o ano anterior quedaran na novena posición. No seu segundo ano repetiron título de conferencia, e se clasificaron para os oitavos de final da NCAA, caendo ante Kentucky.

Xa no seu terceiro ano estivo entre os mellores universitarios do país, sendo elixido no segundo quinteto *All American*. Tras esa tempada, declarouse elixible para o Draft da NBA.

Traxectoria profesional
-----------------------

### Dallas Mavericks

Foi elixido na quinta posición da primeira rolda do Draft da NBA de 2004 polos Washington Wizards, equipo que xa tiña un acordo previo cos Dallas Mavericks para o traspaso deste jugador e de Jerry Stackhouse e Christian Laettner a cambio de Antawn Jamison e unha cantidade de diñeiro. Na súa primeira tempada asinou 5,7 puntos e 2,2 asistencias por partido, ademais de rematar segundo na clasificación de roubos de balón en 48 minutos. Foi nomeado *Rookie do mes* en novembro, e participou no Rookie Challenge, o partido de novatos do All-Star Weekend da NBA 2005.

Mellorou a súa achega ofensiva na súa segunda tempada, pasando a anotar 9,9 puntos por partido, a pesar de perderse máis de 25 partidos por lesión. Na súa terceira tempada afianzouse no seu xogo, e proporcionou 10,2 puntos e 3,7 asistencias, saíndo de titular na maioría dos partidos.

### New Jersey Nets

Harris cos Nets.
O 19 de febreiro de 2008 foi traspasado aos New Jersey Nets, xunto a Keith Van Horn, Trenton Hassell, DeSagana Diop, Maurice Ager, 3 millóns de dólares e dúas futuras eleccións do draft (2008 e 2010), a cambio de Jason Kidd, Malik Allen e Antoine Wright. Harris, nese intre, foi considerado coma o futuro da franquía de New Jersey. No seu debut na casa contra os Milwaukee Bucks, anotou 16 puntos e repartiu 5 asistencias en 21 minutos de xogo.

O 7 de novembro de 2008, Harris logrou a súa marca persoal de 38 puntos contra os Pistons, no día do debut de Allen Iverson como xogador da franquía de Detroit. Melloraría esa marca o 30 de novembro con 47 puntos contra os Suns, na primeira vitoria dos Nets en Phoenix dende 1993. O 19 de decembro, no primeiro partido que Dallas e New Jersey xogaban no Izod Center tras o intercambio entre os dous equipos, Harris anotou 41 puntos e repartiu 13 asistencias, a súa mellor marca da tempada ata entón. O 29 de xaneiro de 2009, Devin Harris foi nomeado coma reserva para o All Star Game da NBA. Era a primeira vez que Harris era chamado a ser All-Star na súa traxectoria. O 23 de febreiro de 2009, nun partido contra os 76ers, Harris anotou unha tripla sobre a bucina dende o medio do campo para darlle a vitoria ao seu equipo por 98-96.

### Utah Jazz

O 23 de febreiro de 2012, Harris foi traspasado xunto ó rookie Derrick Favors, dúas eleccións do Draft e 3 millóns de dólares ós Utah Jazz a cambio de Deron Williams.

### Atlanta Hawks

O 11 de xullo de 2012, Harris foi traspasado ós Atlanta Hawks a cambio de Marvin Williams.

Notas
-----

1. ↑  ESPN.com Harris makes presence felt in Nets debut
2. ↑  ESPN.com Harris has field day at stripe as Nets hand Pistons 1st loss in Iverson's debut
3. ↑  ESPN.com Harris scores career-high 47 as Nets win in Phoenix for first time since '93
4. ↑  ESPN.com Hornets' West makes All-Star roster
5. ↑  NBA.com Harris makes "miracle" shot, gives Nets win Arquivado 12 de marzo de 2009 en Wayback Machine.
6. ↑
7. ↑  "Two major transactions significantly reshape Hawks future". *NBA.com*. 11 de xullo de 2012. Consultado o 11 de xullo de 2012.

Véxase tamén
------------

### Ligazóns externas

* Web oficial de Devin Harris *(en inglés)*
* Ficha en NBA.com *(en inglés)*
* Estatísticas de Devin Harris Arquivado 06 de novembro de 2013 en Wayback Machine. *(en inglés)*

| * v
* c
* e
Draft da NBA 2004 |
| --- |
| Primeira Rolda | 
* Dwight Howard
* Emeka Okafor
* Ben Gordon
* Shaun Livingston
* Devin Harris
* Josh Childress
* Luol Deng
* Rafael Araújo
* Andre Iguodala
* Luke Jackson
* Andris Biedriņš
* Robert Swift
* Sebastian Telfair
* Kris Humphries
* Al Jefferson
* Kirk Snyder
* Josh Smith
* J. R. Smith
* Dorell Wright
* Jameer Nelson
* Pavel Podkolzin
* Viktor Khryapa
* Sergei Monia
* Delonte West
* Tony Allen
* Kevin Martin
* Sasha Vujačić
* Beno Udrih
* David Harrison

 |
| Segunda Rolda | 
* Anderson Varejão
* Jackson Vroman
* Peter John Ramos
* Lionel Chalmers
* Donta Smith
* Andre Emmett
* Antonio Burks
* Royal Ivey
* Chris Duhon
* Albert Miralles
* Justin Reed
* David Young
* Viktor Sanikidze
* Trevor Ariza
* Tim Pickett
* Bernard Robinson
* Ha Seung-Jin
* Pape Sow
* Ricky Minard
* Sergei Lishouk
* Vassilis Spanoulis
* Christian Drejer
* Romain Sato
* Matt Freije
* Rickey Paulding
* Luis Flores
* Marcus Douthit
* Sergei Karaulov
* Blake Stepp
* Rashad Wright

 |

|  |  |
| --- | --- |
| Control de autoridades | 
* Wd: Q358102
* Basketball-Reference: harride01
* ESPN: 2382
* NBA: 2734

 |